Go Your Own Way

"Go Your Own Way" (בעברית: "לכי לדרכך") הוא שיר של להקת הרוק הבריטית-אמריקאית פליטווד מק מתוך האלבום האחד-עשר שלהם, Rumours (1977). השיר יצא לאור כסינגל הראשון של האלבום בדצמבר 1976 בארצות הברית. השיר נכתב על ידי לינדזי בקינגהאם, והפך ללהיט הראשון של הלהקה שהגיע ל"טופ 10" בארצות הברית. "Go Your Own Way" התקבל היטב על ידי מבקרי מוזיקה ודורג בשנת 2010 במקום ה-120 על ידי המגזין רולינג סטון ברשימת 500 השירים הגדולים בכל הזמנים, ובמקום ה-401 בשנת 2021. הם גם דירגו את השיר במקום השני ברשימת 50 השירים הטובים ביותר של פליטווד מק. ב-14 ביולי 2024 חצה השיר את רף מיליארד ההשמעות בספוטיפיי, והיה לשיר השלישי של הלהקה שמגיע להישג זה. הרצועה הוקלטה בשלושה אולפנים נפרדים, ופותחה במשך ארבעה חודשים. כמו ברוב הרצועות באלבום Rumours, אף אחד מהכלים לא הוקלט בלייב ביחד; הן הושלמו במקום זאת באמצעות אובר-דאבינג. מבחינה מילית, "Go Your Own Way" עוסק בפרידה של בקינגהאם מזוגתו וחברתו ללהקה, סטיבי ניקס. "Go Your Own Way" נכתב בבית שהלהקה שכרה בפלורידה בין חלקים בסיבוב הופעות בינלאומי, והיה השיר הראשון שבקינגהאם הציג ללהקה עבור האלבום Rumours. מיק פליטווד, המתופף של הלהקה, זכר שבבית הייתה "אווירה רעה באופן מובהק, כאילו הוא רדוף, מה שלא עזר לעניינים...". המילים בשלב זה עדיין לא נכתבו, אז בקינגהאם שר תווים במקום מילים בחלק מהשיר. בקינגהאם כתב את "Go Your Own Way" במה שהוא תיאר כ"זרם התודעה". "לא היה בזה שום דבר שחשבתי עליו. זה היה רק ביטוי גולמי של הרגש מאחורי השיר". כאשר בקינגהאם הציג את השיר למפיק קן קאילה, האחרון לא היה בטוח אם יש לו פוטנציאל כלשהו. "לינדזי ניגן בגיטרה האקוסטית שלו הכי חזק שהוא יכול וצרח. בפעם הראשונה ששמעתי את זה, חשבתי, מה לעזאזל קורה? זה נשמע כל כך לא מוזיקלי. לא ידעתי אם משהו יצא מזה". ההקלטות המוקדמות נעשו עם מיק פליטווד על תוף סנר של שמונה אינץ' ממערכת התופים שלו, ג'ון מקווי על גיטרת בס של פנדר, כריסטין מקווי על אורגן האמונד, סטיבי ניקס על תוף מרים ולינדזי בקינגהאם על גיטרת פנדר סטרטוקאסטר משנת 1959. בקינגהאם בחר לנגן בגיטרה חשמלית במקום אקוסטית כדי שיוכל להקליט את הקטעים שלו באותו חדר כמו שאר הלהקה מבלי לדאוג לזליגת אודיו בהקלטות. נגינת תוף המרים של ניקס לא נכנסה בסופו של דבר להקלטה הסופית. כמו רוב הרצועות ב-Rumors, התוכן המילי של "Go Your Own Way" מציג מתח אישי ביחסים בין חברים בלהקה. בקינגהאם כתב את "Go Your Own Way" כתגובה לפרידה שלו מסולנית הלהקה סטיבי ניקס, שאותה הכיר מאז שהיה בן 16. "הייתי הרוס לגמרי כשהיא עזבה... ובכל זאת הייתי צריך לייצר בשבילה להיטים. הייתי צריך לעשות בשבילה הרבה דברים שממש לא רציתי לעשות. ובכל זאת עשיתי אותם. אז ברמה אחת הייתי מקצוען גמור בלהתעלות על זה, אבל היה בי הרבה תסכול וכעס עצור כלפי סטיבי במשך שנים רבות". כשניקס שמעה את השיר, היא דרשה מבקינגהם להסיר את השורה "Packing up, shacking up is all you wanna do", אבל בסופו של דבר הוא השאיר אותה. מאוחר יותר הסבירה ניקס את תחושותיה לגבי השורה: "מאוד התנגדתי לכך שהוא אומר לעולם שרציתי רק 'לארוז ולהשתחרר' עם גברים שונים... הוא ידע שזה לא נכון. זה היה רק דבר שהוא אמר מכעס. בכל פעם שהמילים האלה עלו על הבמה, רציתי ללכת ולהרוג אותו. הוא ידע את זה, אז הוא ממש זרה מלח על הפצעים שלי. זה היה כמו, 'אני אגרום לך לסבול על שעזבת אותי'. ואני אכן סבלתי." "Go Your Own Way" דורג במקום ה-120 על ידי מגזין רולינג סטון ברשימת 500 השירים הגדולים בכל הזמנים בשנת 2010, ודורג מחדש במקום ה-401 בשנת 2021. הוא נמצא ברשימת 500 השירים של היכל התהילה של הרוקנרול שעיצבו את הרוקנרול. הרולינג סטון גם דירג אותו במקום הראשון ברשימת 50 השירים הטובים ביותר של הלהקה. בשנת 2012, "Go Your Own Way" נרשם על ידי מגזין המוזיקה NME במקום ה-33 ברשימת "50 הפזמונים הכי קליטים". The Guardian ו-Paste דירגו את השיר במקום השני והשמיני, בהתאמה, ברשימת 30 השירים הטובים ביותר של פליטווד מק. "Go Your Own Way" היה מועמד לפרס הגראמי עבור העיבוד הקולי הטוב ביותר ב-1978, אך הפסיד ל"New Kid in Town" של האיגלס.   מידע על היצירה "Go Your Own Way" באתר מיוזיק בריינז גרסאות נוספות ל"Go Your Own Way" באתר SecondHandSongs Lamb, Bill. "Top 10 Fleetwood Mac Songs". Thoughts CO. נבדק ב-1 בספטמבר 2018. {{cite web}}: (עזרה) Tangerine74, Go Your Own Way has officially reached 1 billion plays on Spotify, r/FleetwoodMac, ‏2024-07-14 ""Go Your Own Way" — Fleetwood Mac". Medium. 24 במרץ 2019. {{cite web}}: (עזרה) Male, Andrew (ביוני 2017). "THE MOJO INTERVIEW: CHRISTINE MCVIE" (Interview). Fleetwood Mac UK. Mojo Magazine. נבדק ב-5 בדצמבר 2018. {{cite web}}: (עזרה) "December 5, 2018 EPISODE 150: FLEETWOOD MAC "GO YOUR OWN WAY"" (Podcast). Song Exploder. 5 בדצמבר 2018. נבדק ב-6 בדצמבר 2018. {{cite web}}: (עזרה) Fleetwood, Mick; Bozza, Anthony (באוקטובר 2014). Play On (first ed.). New York, NY: Little Brown and Company. p. 187. ISBN 978-0-316-40342-9. {{cite book}}: (עזרה) Caillat, Ken & Stiefel, Steve (2012). Making Rumours: The Inside Story of the Classic Fleetwood Mac Album. Wiley & Sons. pp. 27-28, 59-61. ISBN 9781118218082.{{cite book}}: תחזוקה - ציטוט: multiple names: authors list (link) Bosso, Joe. "Fleetwood Mac's classic album Rumours track-by-track". Musicradar. אורכב מ-המקור ב-7 באפריל 2015. נבדק ב-17 במרץ 2015. {{cite web}}: (עזרה) "Mac's Buckingham, Nicks still have tension, love". CNN. 19 במרץ 2009. נבדק ב-17 ביולי 2013. {{cite web}}: (עזרה) Elliott, Paul (באוקטובר 2013). "Eye of the hurricane". Classic Rock #189: 59. {{cite journal}}: (עזרה) Buskin, Richard. "Fleetwood Mac 'Go Your Own Way'". SOS. SOS Publications Group. נבדק ב-12 במאי 2015. {{cite web}}: (עזרה) "500 Songs That Shaped Rock". infoplease. Pearson Education, Inc. נבדק ב-17 באפריל 2015. {{cite web}}: (עזרה) "50 Most Explosive Choruses – #33 Fleetwood Mac – Go Your Own Way". NME. ארכיון מ-2 באפריל 2015. {{cite web}}: (עזרה) Petridis, Alexis (19 במאי 2022). "Fleetwood Mac's 30 greatest songs – ranked!". The Guardian. נבדק ב-10 באוגוסט 2023. {{cite web}}: (עזרה) Mitchell, Matt (7 באוגוסט 2023). "The 30 Greatest Fleetwood Mac Songs". Paste. נבדק ב-10 באוגוסט 2023. {{cite web}}: (עזרה)